දිය ඇල්ලක සුන්දරත්වය රැදෙන්නේ ඉන් ගලා හැලෙන දියදහර පුළුල් වූ විටය. නියං සමයේ සිහින් රේඛාවක් සේ ඇදහැලෙන දිය දහරක සුන්දරත්වයක් නැත.කඳු මුදුනින් ඇදහැලෙන දිය දහර කන්දේ තැන් තැන්වල සැඟවී සිට යළිත් වරක් පහලට ඇද හැලෙන හැටි පෙනෙයි. එතැන පහළින් පොකුණකි. මම ගලින් ගලට පැන ඒ පොකුණ අද්දරටම යමි. ලංකාවේ හැඩයට කිට්ටු හැඩයක් ගත් ඒ විසල් පොකුණ අවට ඇත්තේ උස්ව නැඟුණු කඳු බිත්තිය. මේ කඳු බිත්තිය මත වාඩිවූ පිරිස් බොහෝය. ඔවුන් රිසිසේ දියඇල්ලේ සිරි නරඹති. සමහරු අතවූ කැමරා දිය පොකුණට යොමුකරගෙන ඡුායාරූප ගනිති. පොකුණට බැසගත් ඉලන්දාරින් පිරිසක් දියනාති. කෝකටත් කියා පොකුණට කිට්ටු වූ මම වතුර දෝතක් ගෙන මුහුණ දෝවාගනිමි.
දිය ඇල්ලට පහලින් ඇත්තේ කුමක්ද
පොකුණකි